section_heading: Kompozicija
paragraph_text: Prvih 15 sekundi je tih dio i svira glazba iz pjesme "Outside the Wall". Trik s istom glazbom u prvoj i zadnjoj pjesmi ukazuje na ponavljanje, što je Waters radio u puno pjesama koje je napisao za Pink Floyd. Krug je također prikazan Watersovim riječima u prve dvije sekunde albuma "...we came in?" i zadnje dvije sekunde (Na kraju pjesme "Outside the Wall") albuma gdje kaže "Isn't this where..." Time je Waters pjesmu "In the Flesh?" spojio s ostalima iako je prva pjesma albuma. Dinamika pjesme se brzo povećava sve dok Waters ne počme pjevati, kada se glazba naglo utišava. Nakon tog dijela glazba ponovno pojačava. Tijekom završetka pjesme Waters govori naredbe (vidi dolje) kao u kazalištu prije početka predstave. U zadnjim trenucima pjesme čuje se njemački bombarder Stuka. Zadnji zvuk pjesme je beba koja plače, što je uvod u sljedeću pjesmu.